Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 772/11/8811	Trebišov, 14.2.2012
EEČ : 2-69-59-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Trebišov
Rozhodnutie:
Podľa § 215 odsek 1 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
	Ako zákonný otec si neplní zákonnú vyživovaciu povinnosť v mieste svojho bydliska ani inde, voči svojmu mal. synovi  XXXXX., nar. 19.03.2001 aj napriek tomu, že táto povinnosť mu vyplýva zo Zákona o rodine a bola mu uložená XXXXX súdu XXXXX sp. zn. 33P/272/2005 zo dňa 24.01.2007, právoplatným dňa 10.03.2007, prispievať na výživu mal. syna XXXXX B., nar. 19.03.2001  sumou 1.500,- Sk (49,80 €) mesačne, s účinnosťou od právoplatnosti tohto rozsudku, ktorú je povinný platiť vždy do 15. dňa v mesiaci vopred k rukám matky XXXXX, čím takto za obdobie od 01.06.2011 doposiaľ dlhuje sumu 398,40 €.
Právna veta:
lebo nie je tento skutok trestným činom a nie je dôvod na postúpenie veci
Odôvodnenie:
	Uznesením policajného orgánu OO PZ Sečovce pod sp. zn. ČVS: ORP-1111/SE-TV-TV-2011 zo dňa 12.10.2011 bolo vznesené obvinenie XXXXX pre prečin zanedbania povinnej výživy podľa § 207 ods. 1 Tr. zákona na tom skutkovom základe, ako je to uvedené vo výrokovej časti tohoto uznesenia.

	Obvinený za žalované obdobie od 01.06.2011 do 01.10.2011 (od kedy je v ústave na výkon trestu odňatia slobody) uhradil dlh na bežnom výživnom za 4 (štyri) mesiace, t. j. jún, júl, august, september 2011 k rukám matky dieťaťa XXXXX vo výške 200,- €. 

	Zo správy z ÚVTOS Ilava vyplýva, že obvinený nastúpil výkon trestu dňa 01.10.2011 s predpokladaným koncom trestu dňa 30.07.2013. Ako odsúdený si dňa 28.10.2011 prevzal žiadosť o vykonanie zrážok z pracovnej odmeny odsúdeného na úhradu výživného na nezaopatrené dieťa, ktorú aj dňa 09.11.2011 odoslal na adresu matky dieťaťa  - XXXXX. Obvinený od nástupu výkonu trestu odňatia slobody, t. j. 01.10.2011 do pracovného procesu zaradený nebol, z dôvodu nedostatku vhodných pracovných príležitostí, s prihliadnutím na využitie jeho kvalifikácie. Preto ani zrážky na výživné vykonávané neboli. 

Aj napriek vyššie uvedenej skutočnosti, obvinený si vyživovaciu povinnosť voči svojmu dieťaťu splnil aj v mesiaci október, november a december 2011, kedy k rukám matky dieťaťa uhradil na výživnom sumu 150,- €. 

V mesiaci január 2011 vyživovaciu povinnosť nesplnil, avšak nie svojim zavinením, lebo pri nástupe do výkonu trestu odňatia slobody obvinený splnil svoju oznamovaciu povinnosť ohľadom výživného. 

	Vyššie uvedenú skutočnosť, že obvinený dlh na bežnom výživnom od 01.06.2011 do 31.12.2011 uhradil vo výške 350 ,- €, potvrdila vo svojom výsluchu dňa 24.01.2012 aj matka dieťaťa XXXXX. 

	Na základe takto zistených skutočností skutok nie je trestným činom  a nie je dôvod na postúpenie veci, lebo nebolo výsledkami dokazovania preukázané zavinenie páchateľa v zmysle Trestného zákona. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Kovalová
prokurátorka